Iepirkuma komisija apstiprinājusi

2016. gada 15. decembrī

protokola Nr.1

**Fiziskās apsardzes pakalpojumu sniegšana**

**Latvijas Etnogrāfiskajam brīvdabas muzejam**

**ID Nr. LEBM 2016/13**

**Nolikums**

1. **Iepirkums:**
	1. Fiziskās apsardzes pakalpojumu sniegšana Latvijas Etnogrāfiskajam brīvdabas muzejam, ID Nr. LEBM 2016/13, turpmāk – Iepirkums.
	2. **Pasūtītājs:**
		1. Latvijas Etnogrāfiskais brīvdabas muzejs, reģistrācijas Nr. 90000053011, adrese: Bonaventuras iela 10, Rīgā, LV-1024, turpmāk – Pasūtītājs.
		2. Iepirkumu, Publisko iepirkumu likuma (turpmāk - PIL) 8. panta septītās daļas kārtībā, saskaņā ar PIL prasībām, iepirkumu organizē un rīko pasūtītāja apstiprināta iepirkuma komisija (turpmāk – Komisija).
	3. **Informācija par iepirkuma priekšmetu:**
		1. Iepirkuma priekšmets ir fiziskās apsardzes pakalpojumi Latvijas Etnogrāfiskajam brīvdabas muzejam Rīgā, Bonaventuras ielā 10, saskaņā ar Apsardzes instrukcijas (Nolikuma 2. pielikums) prasībām, tai skaitā centrālās vadības pults – mobilo grupu atbalsts, ugunsdrošības signalizācijas, ugunsdzēšanas sistēmu, apsardzes signalizāciju sistēmu un videonovērošanas sistēmas korektas ekspluatācijas nodrošināšana. CPV kods 79710000-4, Apsardzes pakalpojumi (23. kategorija, PIL 2. pielikuma B daļas pakalpojums), turpmāk – Pakalpojums.
		2. Pasūtītājs slēdz līgumu uz diviem gadiem.
		3. Diennakts posteņu skaits – 3 (trīs) posteņi, vasaras sezonā (maijs - septembris) – 4 (četri) diennakts posteņi.
		4. Pasūtītājs var palielināt saņemtā Pakalpojuma apjomu (posteņu skaitu), atteikties pavisam, samazināt, vai uz neierobežotu laiku aizturēt Pakalpojuma saņemšanu, jebkurā no objektiem. Šajā gadījumā ikmēneša maksājums tiks koriģēts atbilstoši Finanšu piedāvājumam.
	4. **Iepirkuma nolikuma saņemšanas un informācijas apmaiņas kārtība, kontaktpunkts un kontaktpersona:**
		1. Pasūtītājs nodrošina brīvu un tiešu elektronisku pieeju iepirkuma procedūras dokumentiem savā mājas lapā internetā www.brivdabasmuzejs.lv
		2. Ar Iepirkuma nolikumu (turpmāk - Nolikums) var iepazīties līdz 2016. gada 30.decembrim plkst. 10:00, Bonaventuras ielā 10, Rīgā, LV-1024, Latvijas Etnogrāfiskajam brīvdabas muzeja administrācijas ēkā, darba dienās no 9:00 līdz 16:00 (turpmāk - Kontaktpunkts).
		3. Kontaktpersona par Iepirkuma jautājumiem un objektu apskati: Ģirts Vīgants, 67994510, info@brivdabasmuzejs.lv
		4. Papildu informāciju par Nolikumu var pieprasīt ne vēlāk kā 3 (trīs) darba dienas pirms Nolikuma 1.5.1. apakšpunktā noteiktā piedāvājumu iesniegšanas termiņa beigām. Šādi pieprasījumi jāiesniedz elektroniski, nosūtot pieprasījumu Nolikuma 1.4.3. apakšpunktā minētajai Kontaktpersonai.
		5. Atbildes uz papildus informācijas pieprasījumiem Komisija 3 (trīs) darba dienu laikā elektroniski nosūtīs ieinteresētajam Pretendentam, kurš uzdevis jautājumu, un ievietos šo informāciju Pasūtītāja mājas lapā internetā, aktuālā iepirkuma sadaļā.
		6. Pretendents uzņemas pilna atbildība par informācijas iegūšanu Pasūtītāja mājas lapā internetā (skatīt Nolikumu 1.4.1.apakšpunktu).
		7. Anonīmus jautājumus Komisija izskatīs, bet nesniegs uz tiem atbildes.
	5. **Piedāvājumu iesniegšanas un atvēršanas datums, laiks, vieta un kārtība:**
		1. **Piedāvājumu iesniegšanas datums un laiks - no Iepirkuma izsludināšanas dienas Pasūtītāja mājaslapā internetā, līdz 2016. gada 30.decembrim plkst. 10:00.**
		2. Piedāvājumi iesniedzami Kontaktpunktā, iesniedzot personīgi vai nosūtot pa pastu. Pasta sūtījumam jābūt nogādātam šajā punktā norādītajā adresē līdz Nolikuma 1.5.1. apakšpunktā norādītajam termiņam un par to pilnu atbildību uzņemas iesniedzējs.
		3. Piedāvājumi, kuri iesniegti pēc Nolikuma 1.5.1. apakšpunktā minētā termiņa, vai kas nav noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim – ir noformēti, neievērojot Nolikuma 5.1. – 5.1.4. apakšpunktos minētās prasības, netiks vērtēti un neatvērti tiks nosūtīti (atdoti) atpakaļ iesniedzējam.
		4. Atklāta piedāvājumu atvēršanas sēde nav paredzēta.
		5. Pretendents var rakstveidā mainīt vai atsaukt savu piedāvājumu līdz piedāvājuma iesniegšanas termiņa beigām, ierodoties personīgi Kontaktpunktā un apmainot piedāvājumus. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības Iepirkumā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.
2. **Prasības Pretendentiem**
	1. Pretendents ir reģistrēts, licencēts un apdrošināts, saskaņā ar spēkā esošo Latvijas Republikas normatīvo aktu noteikto kārtību un Nolikumā noteiktajiem limitiem.
		1. Pretendenta civiltiesiskās atbildības obligātās apdrošināšanas limits nedrīkst būt mazāks par 2015. gada 3. februāra Ministru kabineta noteikumos Nr. 58 ”Noteikumi par civiltiesiskās atbildības obligāto apdrošināšanu apsardzes darbībā” noteikto limitu, un ne mazāks par 700 000 EUR (septiņi simti tūkstoši *euro*), katra apdrošināšanas gadījuma limits – ne mazāk par 142 200 EUR (viens simts četrdesmit divi tūkstoši divi simti *euro*).
	2. Pretendenta gada vidējais finanšu apgrozījums pēdējo trīs gadu laikā (2013., 2014., 2015.), vismaz divas reizes pārsniedz summu, kuru Pretendents finanšu piedāvājumā norādījis par vienu pakalpojumu sniegšanas gadu.
		1. Uzņēmumi, kas dibināti vēlāk, apliecina finanšu vidējo apgrozījumu par nostrādāto periodu.
	3. Pretendentam ir pieredze (līgums par fiziskās apsardzes pakalpojumu sniegšanu vienam pasūtītājam, kurš ir spēkā, tiek pildīts un apmaksāts vismaz vienu gadu) par objektu, kurā vienlaicīgi ir izvietoti vismaz 3 (trīs) fiziskās apsardzes posteņi. Minēto fiziskās apsardzes līgumu summas ir ne mazākas kā 70 % (septiņdesmit procenti) no Pretendenta finanšu piedāvājumā norādītās summas par 1 (vienu) Pakalpojumu sniegšanas gadu.
	4. Pretendentam kā ģenerāluzņēmējam (noslēgts līgums ar objekta īpašnieku, apsaimniekotāju vai nomnieku) pēdējo trīs gadu laikā ir pieredze fiziskās apsardzes pakalpojuma sniegšanā vismaz divos objektos, kuru katra atsevišķā objekta kopējā apsargājamā teritorija nav mazāk par 30 ha. Vienam no šiem objektiem ir jāatbilst visām šādām prasībām:
		1. Teritorijā atrodas vismaz viena ēka, kurai ir piešķirts kultūras pieminekļa statuss;
		2. Objektā izvietoti ne mazāk kā 3 apsardzes posteņi;
		3. Objekts ir pieejams vismaz pa 2 iebrauktuvēm (vārtiem).
	5. Pretendentam pakalpojuma sniegšanā jāiesaista vismaz 1 (viens) apsardzes darbinieks, kas tiks norīkots par atbildīgo apsardzes darbinieku objektā Apsardzes instrukcijā noteikto pienākumu pildīšanai. Šis apsardzes darbinieks pēdējo trīs gadu laikā vismaz vienu gadu ir sniedzis apsardzes pakalpojumus objektā, kas atbilst nolikuma 2.4.punkta prasībām, un tam ir spēkā esošs apsardzes darbinieka sertifikāts.
	6. Pretendentam ir vismaz 20 (divdesmit) apsardzes darbinieki, katrs ar spēkā esošu apsardzes darbinieka sertifikātu un kuri izpildīs Pakalpojumu. Apsardzes darbiniekiem, pēdējo 5 (piecu) gadu laikā, jābūt darba pieredzei ar apsardzes pakalpojumu sniegšanu – ne mazāk kā 1 (viens) gads.
	7. Pretendents ir nodrošināts ar nepārtrauktu diennakts vadības pulti un mobilo reaģēšanas grupu atbalstu, ar ne mazāk kā 3 (trīs) mobilajām reaģēšanas grupām trafaretās automašīnās ar bruņotu apsardzes darbinieku, kuri var ierasties Objektā 5 (piecu) minūšu laikā pēc trauksmes izziņošanas.
	8. Pretendents nodrošina apsardzes posteņa un darbinieku apgādi, saskaņā ar Apsardzes instrukcijas prasībām.
	9. Nolikumā noteikto kvalifikācijas prasību nodrošināšanai, Pretendents var balstīties uz citu uzņēmēju iespējām, neatkarīgi no savstarpējo attiecību tiesiskā rakstura, taču Pretendentam jānorāda piedāvātie uzņēmēji un jāpierāda Pasūtītājam, ka Pretendenta rīcībā būs nepieciešamie resursi, iesniedzot šo uzņēmēju un Pretendenta parakstītu apliecinājumu vai vienošanos par sadarbību un/vai resursu nodošanu Pretendenta rīcībā konkrētu Nolikuma prasību izpildei.
		1. Uz Pretendenta norādīto apakšuzņēmēju, kura veicamo vai sniedzamo pakalpojumu vērtība ir vismaz 20 % no kopējā pakalpojumu apjoma, ir attiecināmi Nolikuma 2.1., 2.4.1.-2.4.4., 2.5. apakšpunktos minētie nosacījumi.
			1. Ņemot vērā pakalpojuma daļas nozīmīgumu no kopējā Pakalpojuma apjoma, diennakts vadības pults un mobilo reaģēšanas grupu atbalsts, Nolikuma izpratnē arī katrs atsevišķi ir vērtējams kā 20 % apjoma.
	10. Uz Pretendentu, personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai personu apvienības dalībniekiem (ja piedāvājumu iesniedz personu apvienība), kā arī personām, uz kuru iespējām pretendents balstās, lai atbilstu Nolikumā noteiktajām prasībām, ir attiecināmi Nolikuma 2.1., 2.4.1.-2.4.4., 2.5. apakšpunktos minētie nosacījumi.
		1. Ja pretendents, kas ir piegādātāju apvienība, tiek atzīts par iepirkuma uzvarētāju, tad piegādātāju apvienībai ne ilgāk kā 5 (piecu) dienu laikā no iepirkuma paziņošanas datuma Iepirkumu uzraudzības biroja mājas lapā internetā jāreģistrējas komercreģistrā.
	11. Pasūtītājs izslēdz pretendentu no turpmākās dalības publiskajā iepirkumā, ja:
		1. Uz pretendentu attiecas PIL 39.1 panta pirmās daļas 1. – 6. punktā noteiktie izslēgšanas nosacījumi.
		2. Konstatēs, ka Pretendents ir sniedzis nepatiesu informāciju savas kvalifikācijas novērtēšanai vai Pretendents nav iesniedzis visu pieprasīto informāciju.
		3. Pretendenta kvalifikācija vai iesniegtais piedāvājums nav atbilstošs Nolikuma prasībām.
		4. Iesniegtie dokumenti vai to saturs nav atbilstošs Nolikuma prasībām, t. sk. Nolikuma pielikumos norādītajām formām, kas neļauj Komisijai izvērtēt pretendenta atbilstību noteiktajām kvalifikācijas prasībām.
3. **Iesniedzamie Pretendentu atlases dokumenti**
	1. Pretendenta pieteikums, saskaņā ar pievienoto formu – Nolikuma 1. Pielikumu *Pretendenta pieteikums forma*.
	2. Dokumentu vai apliecinātu kopiju, kas satur informāciju par Pretendenta, personālsabiedrības biedra, personu apvienības dalībnieka (ja piedāvājumu iesniedz personālsabiedrība vai personu apvienība), vai apakšuzņēmēja (ja pretendents plāno piesaistīt apakšuzņēmējus) paraksta tiesīgām personām.
	3. Pilnvaras oriģināls, ja Pretendenta piedāvājumu paraksta pilnvarota persona, pievienojot dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.
	4. Dokuments vai dokumenti, kas apliecina piedāvājuma dokumentus parakstījušās, kā arī kopijas, tulkojumus un piedāvājuma daļu caurauklojumus apliecinājušās personas tiesības pārstāvēt Pretendentu Iepirkuma ietvaros. Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments vai dokumenti, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku Iepirkuma ietvaros.
	5. Ja piedāvājumu iesniedz piegādātāju apvienība, tad iesniedzams apliecinājums, ka gadījumā, ja apvienība tiks atzīta par Iepirkuma uzvarētāju, tā reģistrēsies Latvijas Republikas Komercreģistrā 5 (piecu) dienu laikā pēc iepirkuma rezultātu paziņošanas Iepirkumu uzraudzības biroja mājas lapā.
	6. Komersanta reģistrācijas apliecības kopija vai Latvijas Republikas Uzņēmumu reģistra izziņas oriģināls vai apliecināta kopija, kas apliecina, ka pretendents ir reģistrēts Komercreģistrā vai līdzvērtīgā reģistrā ārvalstīs.
	7. Latvijas Republikas Iekšlietu ministrijas (Valsts policijas) vai līdzvērtīgas iestādes ārvalstī, kurā pretendents reģistrēts, izdotas speciālās atļaujas (licences) apsardzes darbības veikšanai kopija vai, Pretendenta apliecināta, izdruka no Licencēto apsardzes komersantu saraksta.
	8. Pretendenta civiltiesiskās atbildības obligāto apdrošināšanas apsardzes darbības polises kopija. Apdrošināšanas limits nedrīkst būt mazāks par 2015. gada 3. februāra Ministru kabineta noteikumos Nr. 58 ” Noteikumi par civiltiesiskās atbildības obligāto apdrošināšanu apsardzes darbībā” noteikto limitu, vai par Nolikuma 2.1.1. apakšpunktā noteikto.
		1. Ja Pretendenta obligātās civiltiesiskās atbildības apdrošināšanas polises limits piedāvājuma iesniegšanas brīdī ir mazāks par Nolikuma 2.1.1. apakšpunktā noteikto, Pretendents kā atbilstošu dokumentu var iesniegt apdrošināšanas kompānijas izsniegtu apliecinājuma oriģinālu, ka ne vēlāk kā 5 (piecu) darba dienu laikā no līguma slēgšanas tiesību piešķiršanas dienas, tiks palielināts atbildības limits, saskaņā ar Nolikuma 2.1.1. apakšpunkta prasībām.
	9. Pretendenta izsniegtas (apliecinātas) izziņas oriģināls par Pretendenta gada finanšu vidējo apgrozījumu pēdējo 3 (trīs) gadu laikā (2013., 2014., 2015.), neieskaitot PVN, saskaņā ar Nolikuma 3. Pielikumu *Pretendenta finanšu apgrozījuma apliecinājuma forma* pievienoto formu. Uzņēmumi, kas dibināti vēlāk, apliecina finanšu vidējo apgrozījumu par nostrādāto periodu.
	10. Pretendenta pieredzes apraksts/apliecinājums, saskaņā ar Nolikuma 4.pielikumu *Pretendenta pieredzes apraksta/apliecinājuma forma*.
		1. Par Nolikuma 3.10. apakšpunktā minētās informācijas pārbaudīšanas iespējām, izmantojot Pretendenta norādītās kontaktpersonas kontaktus, pilnu atbildību uzņemas Pretendents – ja nebūs iespējams pārbaudīt informāciju, Komisija uzskatīs, ka tā nav iesniegta, var rīkoties saskaņā ar Nolikuma 2.11.2. – 2.11.4.apakšpunktā noteikto kārtību.
	11. Piesaistītā personāla saraksts, atbilstoši Nolikuma 5. pielikumam *Pretendenta piesaistītā personāla saraksta forma*, kurš tiks iesaistīts Pakalpojuma sniegšanā, kuram pievieno kvalifikāciju apliecinošu dokumentu (apsardzes sertifikātu) kopijas.
	12. Informācija par kārtību, saskaņā ar Nolikuma 6. Pielikumu *Tehniskā piedāvājuma forma*, kā tiek nodrošināts/organizēts:
		1. Mobilo grupu atbalsts, iekļaujot informāciju par sakaru līdzekļu esamību, informācijas apmaiņas organizēšanu, mobilo reaģēšanas grupu skaitu, dislokācijas vietas, mobilo reaģēšanas grupu ierašanās laiku līdz objektam.
		2. Iekšējā kontroles dienesta darbība.
		3. Apsardzes darbinieku apmācības organizēšanas kārtība.
		4. Pretendentam pieejamo apsardzes transportlīdzekļus saraksts.
	13. Ja Pretendents paredzējis iesaistīt apakšuzņēmējus, jānorāda, kura daļa tiks nodota apakšuzņēmēja izpildei, apakšuzņēmēja pilni rekvizīti – nosaukums, juridiskā adrese, reģistrācijas numurs un reģistrācijas datums, (saskaņā ar Nolikuma 7. Pielikumu *Apakšuzņēmēju saraksta forma*), un katra norādītā apakšuzņēmēja apliecinājums par gatavību sniegt norādīto pakalpojumu, kvalifikāciju un pārstāvniecību apliecinoši dokumenti, kas jāiesniedz saskaņā ar Nolikuma prasībām.
	14. Finanšu piedāvājums, saskaņā ar Nolikuma 8.1. Pielikumu *Finanšu piedāvājuma forma* un Nolikuma 8.2. Pielikumu *Piedāvājuma summas aprēķina forma*.
	15. Pretendenta apstiprinātas izdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju vidējām stundas tarifa likmēm profesiju grupās, saskaņā ar PIL 48. panta 11 daļas prasībām.
	16. Pretendenta piedāvājuma derīguma termiņam jābūt norādītam ne mazākam kā 90 (deviņdesmit) dienas, no Piedāvājuma atvēršanas brīža. Ja kādu iemeslu dēļ Pasūtītājs nespēs izvērtēt Piedāvājumu, tad Pasūtītājs var pieprasīt Pretendentiem pagarināt derīguma termiņu par vēl 60 (sešdesmit) dienām.
	17. Piedāvājuma nodrošinājuma oriģināls, saskaņā ar Nolikuma 4. nodaļu un Nolikuma 9. Pielikumu *Piedāvājuma nodrošinājuma forma*.
	18. Neatsaucamas garantijas par līguma saistību izpildi oriģināls, saskaņā ar Nolikuma 11. Pielikumu *Neatsaucamas garantijas par līguma saistību izpildi forma*.
4. **Piedāvājuma nodrošinājums**
	1. Iesniedzot piedāvājumu, pretendentam jāiesniedz piedāvājuma nodrošinājums 2500 EUR (divi tūkstoši pieci simti euro) apmērā. Piedāvājuma nodrošinājumu izsniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta banka, kredītiestādes filiāle vai apdrošināšanas sabiedrība, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā[[1]](#footnote-1), un tam ir jāatbilst Piedāvājuma nodrošinājuma formas (Nolikuma Pielikums Nr. 9) noteiktām pamatprasībām. Piedāvājuma nodrošinājuma spēkā esamības termiņam ir jābūt 5 (pieci) mēneši no Nolikuma 1.5.1. apakšpunktā noteiktās piedāvājumu iesniegšanas dienas.
	2. Pretendents piedāvājuma nodrošinājumu ir tiesīgs iesniegt kā bankas garantiju, vai apdrošināšanas polisi. Apdrošināšanas polise jāiesniedz kopā ar apmaksu apliecinoša dokumenta oriģinālu.
	3. Piedāvājuma nodrošinājumam ir jāstājas spēkā ne vēlāk kā piedāvājumu iesniegšanas termiņa pēdējā dienā.
	4. Piedāvājuma nodrošinājumam ir jābūt spēkā līdz īsākajam no šādiem termiņiem:
		1. Līdz Nolikuma 3.16. apakšpunktā noteiktajam piedāvājuma derīguma termiņam vai noteiktajam piedāvājuma derīguma termiņa pagarinājumam.
		2. Līdz dienai, kad pretendents, kuram, saskaņā ar iepirkuma rezultātiem ir piešķirtas līguma slēgšanas tiesības, iesniedz Līguma izpildes nodrošinājumu.
	5. Piedāvājuma nodrošinājumu Pasūtītājs atdod pretendentiem šādā kārtībā:
		1. Pretendentam, ar kuru Pasūtītājs ir noslēdzis Iepirkuma līgumu, - pēc Iepirkuma līguma noslēgšanas dienas.
		2. Pārējiem pretendentiem - pēc piedāvājuma nodrošinājuma spēkā esamības termiņa beigām vai pēc Iepirkuma līguma noslēgšanas, atkarībā no tā, kurš no gadījumiem iestājas pirmais.
	6. Piedāvājuma nodrošinājuma devējs pēc pirmā pieprasījuma izmaksā Pasūtītājam piedāvājuma nodrošinājuma summu 15 (piecpadsmit) dienu laikā, ja:
		1. Pretendents atsauc savu piedāvājumu, kamēr ir spēkā piedāvājuma nodrošinājums.
		2. Pretendents, kura piedāvājums izraudzīts saskaņā ar Iepirkuma rezultātiem, neparaksta Iepirkuma līgumu Iepirkumā noteiktajā termiņā.
	7. Par korektu piedāvājuma nodrošinājuma izmaksas pieprasījumu nodrošinājuma devējam, tiks uzskatīts Pasūtītāja paraksttiesīgās personas pieprasījums par piedāvājuma nodrošinājuma izmaksu, norādot jebkuru no Nolikuma 4.6. apakšpunktos minējiem iemesliem.
	8. Piedāvājuma nodrošinājuma oriģināls iesniedzams atsevišķi, nepievienojot to piedāvājumu dokumentiem. Piedāvājumu dokumentiem pievienojama pretendenta apliecināta piedāvājuma nodrošinājuma kopija.
	9. Bez piedāvājuma nodrošinājuma piedāvājums netiks izskatīts. Piedāvājuma nodrošinājumi, kas neatbilst Nolikuma 4. nodaļas prasībām, tiks noraidīti un Pretendenta piedāvājums netiks vērtēts.
5. **Piedāvājuma noformēšana**
	1. Piedāvājums iesniedzams aizlīmētā, aizzīmogotā aploksnē, uz kuras jānorāda:
		1. Pasūtītāja nosaukums, juridiskā adrese un reģistrācijas numurs.
		2. Pretendenta nosaukums, tā juridiskā un pasta adrese (ja atšķiras).
		3. Iepirkuma nosaukums un ID numurs.
		4. Atzīme: “Neatvērt līdz 2016. gada 30. decembrim plkst. 10:00”.
	2. Piedāvājumu iesniedz A4 formātā, ar atbilstošu satura rādītāju, dokumentu secība kā norādīts Nolikuma 3. nodaļā. Piedāvājuma dokumentu lapām jābūt numurētām un cauršūtam tā, lai dokumentus nebūtu iespējams atdalīt vai nomainīt lapas. Piedāvājums ir noformētam atbilstoši Ministru kabineta 2010. gada 15. oktobra noteikumiem Nr. 916 „Dokumentu izstrādāšanas un noformēšanas kārtība”.
	3. Piedāvājumā iekļautie dokumenti ir skaidri salasāmi, bez labojumiem. Ja ir izdarīti labojumi, tie ir apstiprināti ar pretendenta pilnvarotās personas parakstu.
	4. Piedāvājums jāsagatavo latviešu valodā. Ja kāds dokuments un/vai citi piedāvājumā iekļautie informatīvie materiāli ir svešvalodā, tiem pievieno apliecinātu tulkojumu latviešu valodā. Dokumenta tulkojums noformējams saskaņā ar Ministru kabineta 2000. gada 22. augusta noteikumu Nr. 291 „Kārtība, kādā apliecināmi dokumentu tulkojumi valsts valodā” prasībām. Ja tulkojums netiek pievienots, tad Komisija var uzskatīt, ka attiecīgais dokuments nav iesniegts vispār.
	5. Ja pretendents iesniedz kāda dokumenta kopiju, tad tā ir apliecināta normatīvajos aktos noteiktajā kārtībā.
	6. Pretendents iesniedz parakstītu piedāvājumu, t. sk. katra piedāvājuma daļa, piem., finanšu piedāvājums, tehniskais piedāvājums u.c. ir parakstīta. Ja piedāvājumu iesniedz piegādātāju apvienība, piedāvājumu paraksta visas personas, kas ietilpst apvienībā.
	7. Pretendentam jāiesniedz 1 (viens) piedāvājuma oriģināls un 2 (divas) piedāvājuma kopijas. Uz piedāvājuma eksemplāriem labajā augšējā stūrī attiecīgi norāda “ORIĢINĀLS” vai “KOPIJA”.
	8. Kopā ar Nolikuma 5.7.apakšpunktā minētajām piedāvājuma sastāvdaļām, Pretendentam jāiesniedz Nolikuma Pielikums 8.2. *Piedāvājuma summas aprēķina forma* elektroniskā datu nesējā, piem., CD/DVD, ar rediģējamu MS Excel failu, kurā ietverta Nolikuma pieprasītā informācija.
6. **Piedāvājumu vērtēšana**
	1. Komisija piedāvājumu vērtēšanu veic slēgtā sēdē četros posmos:
		1. Piedāvājumu noformējuma pārbaude un pretendentu atbilstība PIL 39.1 panta pirmās daļas 1.-5. punktā noteikto izslēgšanas nosacījumiem, saskaņā ar Latvijas Republikas Ministru kabineta 17.12.2013. noteikumos Nr. 1516 „Publisko iepirkumu elektronisko izziņu noteikumi” noteiktajā kārtībā.
	2. Pretendentu atbilstības pārbaude noteiktajām kvalifikācijas prasībām (pretendentu atlase). Komisija pārbaudīs pretendenta iesniegto informāciju pēc norādītās kontaktinformācijas un publiski pieejamā datu bāzē *www.lursoft.lv*, lai pārbaudītu pretendenta iesniegtās informācijas patiesumu.
	3. Pretendentu piedāvāto darbinieku pieredze tiks pārbaudīta, saskaņā ar Nolikuma 3.15. apakšpunktu iesniegto Valsts ieņēmumu dienesta elektroniskās deklarēšanas sistēmas izziņu, vai, ja darbinieki nav strādājuši pie Pretendenta Nolikumā minēto laika posmu – Komisija var pieprasīt informāciju Valsts ieņēmumu dienestam.
		1. Tehniskā piedāvājumu atbilstības pārbaude, saskaņā ar Nolikuma nosacījumiem.
	4. Finanšu piedāvājumu un piedāvājumu izvēle. Vērtējot finanšu piedāvājumu, iepirkuma komisija pārbaudīs, vai piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas. Vērtējot finanšu piedāvājumus, tiks vērtēta viena apsardzes darbinieka stunda likme euro, neieskaitot PVN.
	5. Līguma slēgšanas tiesības tiks piešķirtas pretendentam, kura piedāvājums atbildīs Nolikumā izvirzītajām prasībām, un būs saimnieciski izdevīgākais piedāvājums.
	6. Saimnieciski izdevīgākais piedāvājums tiks noteikts pēc šādiem kritērijiem:

|  |  |  |  |
| --- | --- | --- | --- |
| Nr.p.k. | Kritērijs | Vērtēšanas metodika | Maksimālais punktu skaits |
| 1. | Cena | C= b/a x 25a – vērtējamā pretendenta piedāvātā finanšu piedāvājuma kopējā cenu (Piedāvājuma summu), kas aprēķināta ņemot vērā stundas likmi.b - zemākā piedāvātā finanšu piedāvājuma kopējā cenu (Piedāvājuma summu), kas aprēķināta ņemot vērā stundas likmi.C- piešķiramo punktu skaits | 25 |
| 2. | Pakalpojuma kvalitāte |  |  |
| 2.1. | Pretendentam pieejamo apsargu skaits | Pretendentam papildus pieejamais apsargu skaits:- vairāk kā 30 apsargi - 10 punkti;- no 25 līdz 29 (ieskaitot) apsargi - 7 punkti;- no 21 līdz 24 (ieskaitot) apsargi - 5 punkti;- 20 apsargi - 0 punkti; | 10 |
| 2.2. | Pretendentam pieejamo apsardzes transportlīdzekļu skaits | Pretendentam ir pieejami apsardzes transportlīdzekļi:- vairāk kā 10 transportlīdzekļi - 10 punkti;- no 5 līdz 9 (ieskaitot) transportlīdzekļi - 5 punkti;- līdz 4 (ieskaitot) transportlīdzekļi - 3 punkti; | 10 |
| 2.4. | Pārbaudes uzdevums | Pārbaudes uzdevums saskaņā ar 12. pielikumu Pārbaudes uzdevuma veikšanas kārtība un vērtēšana saskaņā ar pielikumu Nr. 11.  | 20 |
|  |  | Kopā | 65 |

* 1. Iepirkumu komisijas locekļi individuāli vērtē iesniegtos piedāvājumus. Saimnieciski izdevīgākais piedāvājums tiek noteikts saskaitot iepirkuma komisijas locekļu individuālos vērtējumus un iegūto summu dalot ar iepirkumu komisijas locekļu skaitu, kas vērtējuši piedāvājumus. Par saimnieciski izdevīgāko piedāvājumu tiek atzīts piedāvājums, kas ieguvis lielāko vērtējumu.
	2. Līgums, saskaņā ar Nolikuma 10. Pielikumu *Līguma projekts*, jāslēdz ne ilgāk kā 10 (desmit) darba dienu laikā, no dienas, kad Pretendentam, kuram piešķirtas līguma slēgšanas tiesības, paziņots par Iepirkuma rezultātiem.
1. **Cita informācija**
	1. Pretendenta iesniegtais piedāvājums nozīmē pilnīgu Iepirkuma Nolikuma noteikumu pieņemšanu un atbildību par to izpildi.
	2. Pēc piedāvājumu iesniegšanas termiņa beigām pretendents nevar savu piedāvājumu atsaukt vai grozīt.
	3. Pretendentam ir pilnībā jāsedz piedāvājuma sagatavošanas un iesniegšanas izmaksas.
		1. Pasūtītājs neuzņemas nekādas saistības par šīm izmaksām neatkarīgi no Iepirkuma rezultāta.
	4. Pretendents var iesniegt tikai vienu piedāvājuma variantu par visu Iepirkuma priekšmetu kopumā.
	5. Komisija var prasīt, lai pretendenti pagarina piedāvājuma spēkā esamības termiņu par konkrētu papildu termiņu līdz 60 (sešdesmit), kas noformējams rakstiski.
		1. Pretendenti, kuri nepiekritīs piedāvājuma spēkā esamības termiņa pagarinājumam tiks noraidīti – izslēgti no vērtēšanas iepirkumā.
	6. Ja piedāvājumu vērtēšanas laikā Komisija konstatē, ka pretendents iesniedzis piedāvājumu, kas varētu būt nepamatoti lēts, tad lai pārliecinātos, ka pretendents nav iesniedzis nepamatoti lētu piedāvājumu, Pasūtītājs var pieprasīt Pretendentam detalizētu paskaidrojumu par būtiskiem piedāvājuma nosacījumiem, tajā skaitā par īpašiem nosacījumiem, tehnoloģijām vai cita veida nosacījumiem, kas ļauj piedāvāt šādu cenu, rīkosies saskaņā ar PIL 48. pantu.
	7. Komisija var lūgt pretendentiem sniegt papildus skaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, tehnisko piedāvājumu atbilstības pārbaudei, kā arī piedāvājumu vērtēšanai un salīdzināšanai.
		1. Gadījumā, ja pretendents, Komisijas noteiktajā termiņā nesniedz pieprasīto informāciju, Komisija ir tiesīga izslēgt pretendentu no dalības iepirkumā un nevērtēt iesniegto piedāvājumu.
	8. Iesniegtie piedāvājumi ir Pasūtītāja īpašums un netiek atdoti atpakaļ pretendentiem, izņemot Nolikuma 1.5.3. apakšpunktā minētajā gadījumā.
	9. Pasūtītāja izsniegtā dokumentācija, tai skaitā Apsardzes instrukcija, tajos minētais darbu apjoms un objektu īpatnības, Pretendentam jāizvērtē ar pietiekamu rūpību, lai Izpildītājs, parakstot Līgumu, varētu apliecināt, ka finanšu piedāvājumā iekļautas visas izmaksas, kuras nepieciešamas pilna apjoma un labas kvalitātes Pakalpojuma sniegšanai.
2. **Noslēguma jautājumi**
	1. Nolikums sastādīts uz 8 (astoņām) lapām, ar šādiem pielikumiem.
		1. 1. Pielikums – Pretendenta pieteikuma veidlapa – 1 (viena) lapa;

2. Pielikums – Apsardzes instrukcija – 12 (divpadsmit) lapas;

3. Pielikums – Pretendenta finanšu apgrozījuma apliecinājuma veidlapa – 1 (viena) lapa;

4. Pielikums – Pretendenta pieredzes apraksta/apliecinājuma veidlapa – 1 (viena) lapa;

5. Pielikums – Pretendenta piesaistītā personāla saraksta veidlapa – 1 (viena) lapa;

6. Pielikums – Tehniskā piedāvājuma veidlapa – 1 (viena) lapa;

7. Pielikums – Apakšuzņēmēju saraksta veidlapa – 1 (viena) lapa;

8.1. Pielikums – Finanšu piedāvājuma veidlapa – 1 (viena) lapa;

8.2. Pielikums – Piedāvājuma summas aprēķina veidlapa – 2 (divas) lapas;

9. Pielikums – Piedāvājuma nodrošinājuma veidlapa – 1 (viena) lapa;

10. Pielikums – Līguma projekts - 5 (piecas) lapas;

11. Pielikums - Neatsaucamas garantijas par līguma saistību izpildi veidlapa - 1 (viena) lapa;

12. Pielikums - Pārbaudes uzdevuma veikšanas kārtība un vērtēšana – 1 (viena) lapa.

1. Banku un apdrošinātāju, kas Latvijas Republikas normatīvajos tiesību aktos noteiktajā kārtībā ir uzsākuši pakalpojumu sniegšanu Latvijas Republikas teritorijā, sarakstu skatīt attiecīgi:

<http://www.fktk.lv/lv/tirgus-dalibnieki/apdrosinasana/pakalpojumu-sniedzeji-no-eez/pakalpojumu-sniegsanas-briviba>

http://www.fktk.lv/lv/tirgus-dalibnieki/kreditiestades/pakalpojumu-sniedzeji-no-eez/pakalpojumu-sniegsanas-briviba [↑](#footnote-ref-1)